Stubbin mukaan turvallisuusviranomaisilta ei voida vaatia tuloksia, jos heidän toimintavaltuutensa eivät ylety niille kentille, joilla terroristit nykyään toimivat.

– On ilman muuta selvää, että meidän lainsäädäntö laahaa perässä vaikkapa Ruotsia. Tämä tarkoittaa käytännössä sitä, että sitä on korjattava jossain vaiheessa ja mitä nopeammin sen parempi. Se on erittäin herkkä tasapaino kansalaisoikeuksien ja turvallisuuden välillä. Mutta kyllä muutamissa tapauksissa olisin valmis pistämään turvallisuuden edelle, mikä tarkoittaa sitä, että viranomaisten valvontaa tietyissä asioissa pitää voida lisätä, Stubb sanoo MTV:n uutisille.